**Bătrâneţe**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am îmbătrânit

Aşa, dintr-o dată.

Timpul a trecut,

Cine ştie cum,

Şi azi de-abia mi-am văzut

Ridurile, părul alb

Şi nodurile de la degete.

Azi am aflat, de-abia,

Trei dintre colegii mei

Vor să mă vadă

la ei, la azil.

(Îmbătrânim, cu anii,

Alteori cu clipele).

Oamenii păşesc, demni,

Pe lângă mine,

Mănâncă, râd,

La fel ca înainte.

Copiii aleargă

Pe străzi înguste

probabil că sunt alţii.

Uite aşa trece timpul,

Sărind peste secunde uriaşe,

Disproporţionat,

Iar eu nu mai ştiu

Ce să fac cu atâta

Bătrâneţe îmbătrânită.

(Din volumul „Alegerea celui singur”, 1996).